Ledig stilling: Faggruppeleder — Bane NOR — Skien — TUJobb
Område Sør har overordnet ansvar for drift, beredskap, korrektivt og forebyggende vedlikehold, samt ansvar for gjennomføring av tildelte prosjekter innen fornyelse og mindre investeringer på Sørlandsbanen fra Stavanger til Kongsberg og Larvik, med sidebaner. Vi søker faggruppeleder Elkraft til banestrekningen Sørlandsbanen Øst.
Banestrekning Sørlandsbanen Øst har ansvar for sikkerhet i og ved spor, forvaltning, drift og vedlikehold av strekningen Nordagutu - Kongsberg og Larvik, med sidebaner.
I denne lederstillingen har du det faglige ansvaret for ditt fagområde på banestrekningen. Du vil være ansvarlig for å prioritere drifts- og vedlikeholdsaktiviteter innenfor gjeldende mål- og resultatkrav for stillingen. Dette omfatter tildelte budsjetter og fullmakter, og gjeldende regelverk for området. Som faggruppeleder har du personalansvar og ansvar for god ressursutnyttelse av personell og utstyr for å løse arbeidsoppgavene. Du skal også fremme tverrfaglig samarbeid slik at vi oppnår optimal ressursutnyttelse og samarbeid mellom faggrupper og banesjefsområder. Stillingen rapporterer til banesjef Sørlandsbanen Øst, og vil inngå i dennes ledergruppe.
Stasjoneringssted er for tiden Skien.
Budsjett og personalansvar i egen enhet
Ansvar for HMS-arbeid, herunder vernerunder, oppfølging av sikker jobb ananlyser og avvikshåndtering
Ivareta kompetanse, ressursbruk og produktivitets og tilstandsutvikling
Ingeniør eller teknisk fagskole, gjerne med fagbrev innen fagområdet
Relevant erfaring kan kompensere for formelle kvalifikasjonskrav
Skal kunne vurdere og håndtere risiko i virksomheten
Ha eller kunne erverve seg kunnskap om Bane NORs tekniske regelverk innen sitt fagområde
Ha eller kunne erverve seg lokalkunnskap, kunnskap om tilstand, risiko, håndtering av avvik og nødvendig beredskap
Som leder er du preget av fokus på sikkerhet, faglig kvalitet, forbedring og produktivitet, og du har evnen til å prioritere og lede ut fra en balansert vurdering av disse målområdene, slik at virksomheten alltid drives innen trygge rammer. Du har evnen til å motivere dine medarbeidere, videreutvikle kompetansen og nå målene for egen enhet. Du har evne til å tenke helhetlig på tvers av fag og områder og til å være en faglig støttespiller for banesjefen innen ditt fagområde. Personlig egnethet vil bli vektlagt i vurderingen.
Vi legger vekt på lojalitet til Bane NOR sine etiske regler og at du i tråd med Bane NORs verdier kjennetegnes som åpen, respektfull, engasjert og nytenkende.